Valērijs Ivanovs
Valērijs Ivanovs (Valerijus Ivanovas, g. 1970 m. vasario 23 d.) – Latvijos futbolininkas. Savo karjerą pradėjo Jelgavos komandoje FK RAF 1988 m., kur žaidė iki 1993 m., kai perėjo į Švedijos klubą Helsingborgs IF. Sužaidęs ten beveik 2 sezonus, jis grįžo į Latviją, į komandą Skonto FC. 1998 m. persikėlė žaisti į Rusiją, kur žaidė iki 2002 m. Latvijos rinktinėje Valerijus Ivanovas debiutavo 1992 m. pirmosiose rinktinės rungtynėse prieš Rumuniją. Rinktinėje jis buvo iki 2001 m., iš viso sužaidė 69 rungtynes, bei įmušė 1 įvartį. Po karjeros rinktinėje, Ivanovas priėmė Rusijos pilietybę.